OpenLLM-France/wikimedia huggingface dataset:
# Narcís Costa i Horts

Narcís Costa i Horts (Girona, 15 de setembre de 1907 - 31 d'octubre de 1990) fou un compositor de música simfònica i sardanes.
Rebé les primeres lliçons musicals del seu pare Joan Costa, músic de cobla. A Girona va estudiar teoria, harmonia i contrapunt amb Josep Baró i Güell i piano amb Josep Cantó i Prats. Des de ben jove va tocar el tible en diverses cobles, sempre al costat del seu pare.
Entre els 18 i els 23 anys va compondre les seves primeres sardanes per les quals, curiosament, encara se'l coneix actualment. Entre elles Quan l'amor neix, El despertar dels ocells i La cançó del País Baix (País Baix en aquest cas volia dir Baix Empordà).
El 1932 va ingressar com a clarinetista a l'Orquestra Simfònica de Girona, que s'acabava de crear. Al mateix temps estudiava a Barcelona composició i instrumentació amb Ricard Lamote de Grignon. A partir d'aquesta experiència, Costa es llançà a la composició d'obres simfòniques. Pel maig de 1936 va estrenar a Girona el Quartet en fa menor, la seva primera obra simfònica. I més endavant la sardana simfònica La non non dels camps dirigida per Ricard Lamote. Amb motiu de l'èxit aconseguit, el Govern li concedí una beca per perfeccionar els seus estudis a París, estudis que no va poder dur a terme a causa de l'esclat de la Guerra Civil.
Guanyà per oposició el títol de Mestre de Pedagogia Musical, que atorgava el Govern de la Generalitat. L'any 1936, quan fou creada l'Orquestra d'Espectacles Públics de Girona, va ser-ne el mestre director.
Amb la guerra, l'any 1939 finalment es va exiliar a Mèxic on passà més de 40 anys i hi realitzà una tasca musical catalana admirable. Va dirigir el grup coral de l'Orfeó Català de Mèxic des del 1940 fins al 1952. El 1943 estrenà el poema coral Blanc hivern i un any després la primera simfonia, el tercer temps de la qual porta el nom de Sardana. El 1948 estrena la seva segona simfonia.
En els Jocs Florals de la Llengua Catalana de 1957 guanyà el premi Pau Casals amb les seves Cinc danses breus per a orquestra de corda. El 1960 Pau Casals l'elegeix a l'hora de preparar l'oratori El Pessebre, obra que va estrenar a Acapulco amb l'assistència d'oients de tot el món. Aquell mateix any, estrena la suite simfònica Historieta, la qual inclou una sardana Simfònica.
El 1961 guanya el premi "Antoni Nicolau" per la seva obra Abril. El 1966 Cicle de Lieders és mereixedora del premi "Joan Gols" i el 1974 la RTVE de Barcelona també li va concedir el primer premi per la sardana Gerunda per a cor i cobla.
Retornà a Catalunya el 1972 i residí a Girona. Durant la seva estada a Mèxic es feia dir Costa-Horts.
Com a compositor va crear una gran obra de música simfònica i prop de 30 sardanes; com a intèrpret era un excel·lent violinista i també clarinetista, i un remarcable instrumentista del tible.

## Referències

* Carles Riera, Josep Maria Serracant, Josep Ventura Diccionari d'autors de sardanes i de música per a cobla Girona: SOM, 2002
* Web dedicada a Narcís Costa Arxivat 2008-05-13 a Wayback Machine.

## Enllaços externs

* Llista de sardanes a Sardanista.cat
# Serrat del Solà

* No s'ha de confondre amb Serra del Solà.
«Serrat del Solà» té aquests significats:
* Serrat del Solà (Olot), muntanya entre els municipis de la Vall d'en Bas i d'Olot (la Garrotxa).
* Serrat del Solà (la Torre de Cabdella), serrat de la Torre de Cabdella (Pallars Jussà)
* Serrat del Solà (Farrera), serra de Farrera (Pallars Sobirà).
* Serrat del Solà (Llessui), serrat del terme municipal de Sort, a la comarca del Pallars Sobirà
# Priscilla Chan

Priscilla Chan (Braintree, 24 de febrer de 1985) és una filantropa i pediatra estatunidenca. És cofundadora de la Chan Zuckerberg Initiative, juntament amb el seu marit Mark Zuckerberg a la qual van prometre cedir el 99% de les seves accions de Facebook, valorades en 45.0000 milions de dòlars.
Va estudiar a la Universitat Harvard i va graduar-se en medicina a la Universitat de Califòrnia a San Francisco. Nascuda i criada a Massachusetts, és filla d'una família de Boat People vietnamites d'origen xinès, que van fugir del país acabada la Guerra del Vietnam. Abans d'estudiar medicina va obtenir una llicenciatura en biologia i va ser professora de ciències durant un any. Parla amb fluïdesa cantonès, castellà i anglès.

## Referències

* ↑ Holson, Laura M.; Bilton, Nick «Who Is Priscilla Chan?» (en anglès). The New York Times, 25-05-2012. ISSN: 0362-4331.
* ↑ «Mark Zuckerberg and Priscilla Chan to give away 99 percent of their Facebook stock, worth $45 billion». Washington Post, 2015.
# Paujetka

Paujetka (en rus: Паужетка) és un poble (un possiólok) del krai de Kamtxatka, a Rússia, que el 2021 tenia 78 habitants. Pertany al districte d'Ust-Bolxeretsk.

## Referències

* ↑ «Населенные пункты Камчатки (даты возникновения, наименования, переименования, упразднения; краткая топонимика Камчатки) | Публикации по истории Камчатки | Камчатка, Петропавло …». Arxivat de l'original el 2013-01-28. [Consulta: 16 gener 2013].
# Cersot

Cersot és un municipi francès, situat al departament de Saona i Loira i a la regió de Borgonya - Franc Comtat. L'any 2007 tenia 117 habitants.

## Demografia
### Població

El 2007 la població de fet de Cersot era de 117 persones. Hi havia 52 famílies, de les quals 20 eren unipersonals (4 homes vivint sols i 16 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 76 habitatges, 51 eren l'habitatge principal de la família i 25 eren segones residències. 73 eren cases i 3 eren apartaments. Dels 51 habitatges principals, 40 estaven ocupats pels seus propietaris i 11 estaven llogats i ocupats pels llogaters; 2 tenien dues cambres, 6 en tenien tres, 16 en tenien quatre i 28 en tenien cinc o més. 26 habitatges disposaven pel capbaix d'una plaça de pàrquing. A 22 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cersot el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 0 | 70 a 74 | 4 |
| 4 | 65 a 69 | 0 |
| 5 | 60 a 64 | 4 |
| 4 | 55 a 59 | 0 |
| 4 | 50 a 54 | 5 |
| 4 | 45 a 49 | 0 |
| 4 | 40 a 44 | 4 |
| 4 | 35 a 39 | 12 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 8 | 15 a 19 | 4 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 73 persones, 54 eren actives i 19 eren inactives. De les 54 persones actives 53 estaven ocupades (30 homes i 23 dones) i 1 aturada (1 home). De les 19 persones inactives 5 estaven jubilades, 9 estaven estudiant i 5 estaven classificades com a «altres inactius».

### Ingressos

El 2009 a Cersot hi havia 53 unitats fiscals que integraven 118 persones, la mediana anual d'ingressos fiscals per persona era de 16.520,5 €.

### Activitats econòmiques

Dels 5 establiments que hi havia el 2007, 1 era d'una empresa de fabricació de material elèctric, 2 d'empreses de construcció i 2 d'empreses de serveis.
L'any 2000 a Cersot hi havia 8 explotacions agrícoles que ocupaven un total de 396 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Cersot a l'INSEE.
* Évolution et structure de la population Fitxa amb el detall de dades de Cersot a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Virgínia del Nord

Virgínia del Nord (en anglès, Northern Virginia) consta de diversos comtats i ciutats independents (és a dir, independents de comtats) de l'estat de Virgínia als Estats Units en una regió àmplia que s'irradia al sud i a l'oest de la ciutat de Washington. És la regió més poblada de Virgínia i de la zona metropolitana de Washington.
Virgínia del Nord és la regió més diversa (en termes tant del nombre dels grups ètnics i de les nacionalitats representades) i la regió d'ingressos més alts de Virgínia. També té sis dels vint comtats d'ingressos més alts dels Estats Units, incloent-hi els dos comtats més rics de tot el país: els comtats nord-virginians de Fairfax i Loudoun.
La infraestructura de transport de Virgínia del Nord inclou l'Aeroport Nacional Reagan de Washington al comtat d'Arlington, al costat de Washington, i l'Aeroport Internacional de Washington-Dulles a l'extrem oest del comtat de Fairfax. També inclou diverses línies del Metro de Washington, el sistema ferroviari de rodalia Virginia Railway Express que termina al centre de Washington, diversos serveis d'autobusos, i una extensa xarxa d'autopistes interestatals i autovies— incloent la famosa carretera cinturó (o Capital Beltway) que circumnavega els afores residencials de Washington.
Les instal·lacions notables de la regió són el Pentàgon i l'Agència Central d'Intel·ligència (el CIA), i les moltes empreses privades (sovint anomenades Beltway bandits) que els presten servei, tant com molts altres agències i departaments del govern federal. Les atraccions de la zona inclouen monuments i llocs de l'època colonial i de la Guerra Civil com ara Mount Vernon (la casa de George Washington) i el Cementiri Nacional d'Arlington.

## Demografia

Segons les dades de 2006, l'Oficina del Cens dels Estats Units s'estima que hi ha 2.432.823 habitants a Virgínia del Nord, al voltant del 32% de la població de l'estat. Aquesta xifra inclou els comtats semirurals de Clarke, Fauquier, Spotsylvania, Stafford, i Warren, així com la ciutat independent de Fredericksburg. En conjunt, aquestes jurisdiccions distants representen 377.809 residents. Per contra, la població combinada només dels comtats centrals d'Arlington, de Fairfax, de Loudoun i de Prince William i de les ciutats independents d'Alexandria, Falls Church, Fairfax, Manassas i Manassas Park és 2.055.014, que és quasi el 27% de la població estimada de tota Virgínia l'any 2006.

## Referències

* ↑ Demographics & Workforce Data and Research for Virginia
* ↑ «American FactFinder». Arxivat de l'original el 2012-01-19. [Consulta: 8 novembre 2010].
* ↑ Matt Woolsey, America's Richest Counties, Forbes.com, 01.22.08, 6:00 PM ET Forbes.com Web site. Retrieved on 2008-02-08.
* ↑ Church, George J. «Beltway Bandits at Work In the Pentagon» (en anglès). Time, 04-07-1988. ISSN: 0040-781X.

## Enllaços externs

* Northern Virginia Regional Commission (anglès)
* Northern Virginia Transportation Authority (anglès)
# Narcís Costa

Narcís Costa és el nom dels següents personatges:
* Narcís Costa i Bofill (Girona, 1949), escultor rosinc
* Narcís Costa i Horts (Girona, 1907-1990), compositor de música simfònica i sardanes
* Narcís Costa i Ventura (Cervià de Ter, 1962), instrumentista de tenora i compositor de sardanes
# Soldàtskoie (Fatej)

* Per a altres significats, vegeu «Soldàtskoie».
Soldàtskoie (en rus: Солдатское) és un poble de l'óblast de Kursk, a Rússia, que en el cens del 2010 tenia 225 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 1r desembre 2019].
# Dependència emocional

La dependència emocional és l'addicció a una relació personal, que pot ser de parella, familiar (mare i fill o filla, per exemple), amb un mestre o d'altre tipus. Pot ser a causa del desequilibri entre el desenvolupament dels sentiments i l'absència d'activitat intel·lectual.
El dependent emocionalment a una altra persona sol oblidar-se de si mateix per centrar-se en els problemes de l'altre (la seva parella, un familiar, un amic, etc.), és per això que és molt comú que es relacioni amb gent "problemàtica", justament per poder rescatar i de crear d'aquesta manera un llaç que els uneixi. Així és com el codependent, en preocupar-se per l'altre, oblida les seves pròpies necessitats i quan l'altra persona no respon com el codependent espera, aquest es frustra, es deprimeix i intenta controlar encara més. Amb la seva constant ajuda, el codependent busca generar, en l'altre, la necessitat de la seva presència, i al sentir necessitat creu que d'aquesta manera mai no van a abandonar-lo.
És molt comú que en una relació, el dependent emocional no pugui posar límits i senzillament tot ho perdoni, malgrat que l'altra persona arribi a ferir-lo de manera deliberada, això és simplement perquè el codependent confon la "obsessió" i "addicció" que sent per l'altre amb un immens amor que tot ho pot. Per tant, el codependent és incapaç d'allunyar-se per si mateix d'una relació malaltissa, per més insana que aquesta sigui, i és molt comú que arribin a pensar que més enllà d'aquesta persona s'acaba el món, fins que reconeixen la seva condició psicològica i busquen ajuda, per acabar amb la codependència o no tornar a generar la seva codependència en altres persones o en futures relacions.

## Referències

* ↑ Pilar Heras i Conrad Vilanou, Pedagogia amb veu de dones, Edicions Universitat Barcelona, 1999. ISBN 9788447523153 (català)
# Patagi

El patagi és el nom d'una membrana que fan servir diversos tipus d'animals per volar o per planar.
   * El patagi d'un ratpenat es divideix en quatre parts:
   ** Propatagi: la part que va del coll al primer dit
   ** Dactilopatagi: la part entre els dis
   ** Plagiopatagi: la part entre l'últim dit i les potes posteriors
   ** Uropatagi: la part anterior del cos entre les dues potes posteriors

## Lepidòpters

* En alguns lepidòpters, es denomina patagi a un d'un parell de petits òrgans sensorials situats a la base de les ales anteriors.
# Champlin (Minnesota)

Champlin és una població dels Estats Units a l'estat de Minnesota. Segons el cens del 2000 tenia 22.193 habitants.

## Demografia

Segons el cens del 2000, Champlin tenia 22.193 habitants, 7.425 habitatges, i 5.925 famílies. La densitat de població era de 1.047,5 habitants per km².
Dels 7.425 habitatges en un 50,5% hi vivien nens de menys de 18 anys, en un 67,4% hi vivien parelles casades, en un 8,6% dones solteres, i en un 20,2% no eren unitats familiars. En el 14,9% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,35.
Per edats la població es repartia de la següent manera: un 33,6% tenia menys de 18 anys, un 7% entre 18 i 24, un 38,4% entre 25 i 44, un 17,4% de 45 a 60 i un 3,7% 65 anys o més.
L'edat mediana era de 32 anys. Per cada 100 dones de 18 o més anys hi havia 99,4 homes.
La renda mediana per habitatge era de 65.831 $ i la renda mediana per família de 68.890 $. Els homes tenien una renda mediana de 45.390 $ mentre que les dones 32.277 $. La renda per capita de la població era de 24.041 $. Entorn del 2,3% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Champlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Champlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Le Kram

Le Kram (àrab: الكرم, al-Kram) és una ciutat de Tunísia entre la Goleta i Cartago, de la que la separen al nord Salambô i al sud Kheireddine, a la governació de Tunis, a uns 12 km de la ciutat de Tunis. La municipalitat, formada el 2001 per segregació de la Goleta) té 58.152 habitants i és capçalera d'una delegació amb 50.580 habitants.

## Infraestructures

Molt propers hi ha els terrenys de la Fira Internacional de Tunis. Té un canal que comunica el llac de Tunis amb la mar.

## Etimologia

La ciutat es va dir originalment Kram El Agâ (Kram (àrab: كرم الآغا, Kram al-Āḡā) i els francesos la van reanomenar Le Kram. La paraula àrab Kram vol dir ‘arbre fruiter’. Ahmed I va donar el domini d'aquestes terres al seu ministre de la guerra Mustafà Agha. Els europeus hi van construir mansions durant el domini francès.

## Administració

Com a delegació o mutamadiyya, duu el codi geogràfic 11 70 (ISO 3166-2:TN-12) i està dividida en set sectors o imades:
* Le Kram Est (11 70 51)
* Erriadh (11 70 52)
* El Bouhaïra (11 70 53)
* Sidi Fredj (11 70 54)
* Le Kram Ouest (11 70 55)
* Sidi Amor (11 70 56)
* Bir El Helou (11 70 57)
Al mateix temps, forma una municipalitat o baladiyya (codi geogràfic 11 15), dividida en tres circumscripcions o dàïres:
* El Kram Est (11 13 11)
* Sidi amor (El Kram Ouest) (11 13 12)
* Aïn Zaghouan (11 13 13)

## Enllaços externs

* Le Kram - Lloc web oficial

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 31-37. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 131-132. ISSN: 1737-7838 [Consulta: 18 agost 2021].
# Narciso Yepes

Narciso García Yepes (Llorca, 14 de novembre de 1927 - Múrcia, 3 de maig de 1997) fou un guitarrista espanyol.
Va ser un mestre de la guitarra clàssica. Als 13 anys va començar a estudiar al Conservatori de València, amb Vicente Asencio (famós pianista de l'època)
En 1947 va interpretar el Concierto de Aranjuez de Joaquín Rodrigo, sota la direcció d'Ataúlfo Argenta. El 1952 va rescatar i arranjar una peça per a guitarra, coneguda com a Romance Anónimo o Romance d'Amour, que va ser el tema musical de la pel·lícula de René Clément, Jeux interdits.
El 1964 Yepes, en col·laboració amb el constructor de guitarres José Ramírez, crea la guitarra de 10 cordes, que entre les seves propietats compta amb la de facilitar la interpretació d'obres de música barroca (originalment escrites per a llaüt)
En 1958 es casa amb la jove polonesa, estudiant de filosofia, Marysia Szummakowska, amb la qual tindrà tres fills: Juan de la Cruz (mort en accident), Ignacio Yepes (director d'orquestra) i Ana Yepes (ballarina).
A partir de 1993, Narciso Yepes va començar a limitar les seves aparicions públiques, a causa de problemes de salut. El seu últim concert va ser a Santander, l'1 de març de 1996. La seva gran trajectòria musical el feu mereixedor de gran quantitat de premis i mencions honorífiques.
Va morir el 3 de maig de 1997 a causa d'un càncer limfàtic.

## Bibliografia

* Manuel Costa Domènech. Este murciano joven.... Sabadell: 1959. Círculo Sabadellés. Crónica, 30, pàgines 337-338.
# Soldàtskoie (Stari Oskol)

* Per a altres significats, vegeu «Soldàtskoie».
Soldàtskoie - Солдатское (rus) - és un poble de l'óblast de Bélgorod, a Rússia. El 2010 tenia 1.269 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Desterrament

El desterrament és un tipus de pena que un Estat pot imposar a una persona per haver comès un delicte o una malifeta. Consisteix a expulsar algú d'un lloc o d'un territori determinat (que normalment és el territori fins on s'estén la sobirania de qui imposa el càstig).
Antigament, era una pena molt comuna, i s'utilitzava com la pena immediatament inferior a la pena de mort. Tanmateix, era normal que l'incompliment de la pena de desterrament se sancionés amb la mort.
En l'actualitat l'aplicació d'aquesta pena és molt més difícil. El principal problema és que el país de destínació no acceptar el desterrat.

## Desterraments famosos

* Lluis Colom i Rojas, I duc de Veragua, títol de 1556, així com el de Marquès de Jamaica, mort a l'exili a Orà, ara a Algèria, el 1573, acusat de poligàmia, germà d'Isabel Colom i Rojas, casada (circa 1515) Jorge de Portugal i Melo I Comte de Gelves.Tots dos "Colom", Isabel i Luis, procedien del matrimoni de Diego Colom i Moniz Perestrello (n. 1474, a l'illa de Porto Santo, Madeira -possessió portuguesa a l'Atlàntic- i m. febrer 1526, a Puebla de Montalbán, Toledo, Espanya) amb la coneguda com Maria de Toledo i Rojas, (n. 1490, m. 11 maig 1549)
* Joan d'Ulm -president del parlament de Tolosa- acusat de falsedat en un procés fou condemnat el 1536 a multa honorària i a desterrament fora del regne.

## Vegeu també

* Expulsió
* Deportació
* Deportació penal
* Extradició
* Ostracisme
* Expulsió dels moriscos
* Expulsió dels jueus

## Referències

* ↑ desterrament a Optimot
* ↑ Luis Ulloa Cisneros; Lluis Ulloa. Cristòfor Colom fou català, la veritable gènesi del descobriment, traducció i biografia de l'autor per Domènec de Bellmunt. Llibreria Catalonia [Consulta: 17 març 2013].
* ↑ Louis Moreri. El gran diccionario historico, o Miscellanea curiosa de la Historia Sagrada y profana.... a costa de los libreros privilegiados, 1753, p. 556– [Consulta: 17 març 2013].

## Enllaços externs

* Isabel': de desterrada a coronada (castellà)
# Portada/efemèride maig 9

Billy Joel
« 8 de maig · 9 de maig · 10 de maig »